text: শনিবার, ৩০ অক্টোবর ২০২১, ১৭:৪০
  "মুজিববর্ষে পুলিশ নীতি, জনসেবা আর সম্প্রীতি"এই প্রতিপাদ্যকে সামনে রেখে গাজীপুরে বর্ণাঢ্য আয়োজনে কমিউনিটি পুলিশিং ডে ২০২১ পালিত হয়েছে।
  দিবসটি পালন উপলক্ষে সকাল ১১টায় গাজীপুর জেলা পুলিশ সুপারের কার্যালয় প্রাঙ্গণে এক বর্ণাঢ্য শোভাযাত্রা শেষে আলোচনা সভা অনুষ্ঠিত হয়। এতে অতিরিক্ত পুলিশ সুপার (অপরাধ) মোহাম্মদ ছানোয়ার হোসেন পিপিএম(বার) সভাপতিত্ব করেন।
  জেলার ৫টি থানা হতে আগত কমিউনিটি পুলিশিংয়ের সভাপতি/ সাধারণ সম্পাদক, সুশীল সমাজের প্রতিনিধি, গাজীপুর জেলা পুলিশের বাদকদল ও পুলিশ সদস্যরা অংশ গ্রহণ করেন।
  পরে কমিউনিটি পুলিশিংয়ের কার্যক্রমকে আরও ত্বরান্বিত ও উৎসাহ উদ্দীপনা বৃদ্ধির লক্ষ্যে জেলার শ্রেষ্ঠ কমিউনিটি পুলিশিং অফিসার এবং শ্রেষ্ঠ কমিউনিটি পুলিশিং সদস্যদের মাঝে পুরস্কার বিতরণ করা হয়।